नई दिल्ली: राष्ट्रीय स्वयंसेवक संघ (आरएसएस) से जुड़े स्वदेशी जागरण मंच ने मौजूदा तरीके से एयर इंडिया के विनिवेश का विरोध किया. उसने कहा कि सरकार को ऋण भुगतान के लिए अपनी हिस्सेदारी बेचने के बजाय एयर इंडिया की संपत्तियों की बिक्री कर धन जुटाना चाहिये. मंच के सह-संयोजक अश्विनी महाजन ने कहा कि एयर इंडिया को परिचालन से मुनाफा हो रहा है लेकिन ऋण बोझ के कारण यह घाटे में चली जा रही है.